דילון אנדרסון

דילון אנדרסון (באנגלית: Dillon Anderson; 14 ביולי 1906 - 29 בינואר 1974) היה פקיד ממשל אמריקאי, שכיהן בתפקיד היועץ לביטחון לאומי בממשלו של הנשיא דווייט אייזנהאואר מאפריל 1955 ועד ספטמבר 1956. הוא גם היה חבר בוועד דרייפר שבחנה את נושא סיוע החוץ הביטחוני של ארצות הברית.

ביוגרפיה
דילון אנדרסון נולד במקיני, טקסס, כבנם של ג'וזף ובסי דילון. לאחר שלמד באוניברסיטה הנוצרית של טקסס, הוא המשיך את לימודיו באוניברסיטת אוקלהומה, שם הוא קיבל תואר בוגר במדעים ב-1927. ב-1929 הוא סיים תואר במשפטים באוניברסיטת ייל. במלחמת העולם השנייה הוא שירת בצבא ארצות הברית, שם הוא עוטר בעיטור לגיון ההצטיינות. הוא עסק בתחום החכרת ציוד ותכנון ממשלתי וסיים את שירותו בדרגת קולונל.

החל משנת 1940 היה אנדרסון שותף במשרד עורכי הדין "בייקר בוטס" ביוסטון, טקסס. בשנים 1953–1953 עבד אנדרסון במועצה לביטחון לאומי. לאחר מכן ועד ספטמבר 1956 הוא שימש בתקיד היועץ לביטחון לאומי.

ב-1959 הוא נבחר כחבר באקדמיה האמריקאית לאמנויות ולמדעים. דילון אנדרסון נפטר ביוסטון ב-29 בינואר 1974.

קישורים חיצוניים
 Joyce Glover Lee, ANDERSON, DILLON, Texas State Historical Association
 "Dillon Anderson, Lawyer, Dead; Special Assistant to Eisenhower". The New York Times. 30 January 1974.
 

היועצים לביטחון לאומי של ארצות הברית
בוגרי אוניברסיטת ייל
קצינים אמריקאים במלחמת העולם השנייה
אמריקאים מעוטרי אות לגיון ההצטיינות
חברי האקדמיה האמריקאית לאמנויות ולמדעים
עורכי דין אמריקאים במאה ה-20
אמריקאים שנולדו ב-1906
אמריקאים שנפטרו ב-1974